tomo tawa sewi

tomo tawa sewi li tawa lon nasin awen taso. tenpo mute la, ona li ken tawa sewi li ken tawa anpa taso. taso, tenpo lili la, ona li ken tawa poka. ona li tawa tan ni: ilo wawa li tawa sike e ilo sike. linja li sike lon selo pi ilo sike ni. linja ni li jo e ijo tu lon pini ona. tomo tawa sewi li lon pini wan. ijo suli li lon pini ante. suli pi ijo ni li sama suli pi tomo tawa sewi. ilo sike li tawa sike la, linja li tawa e tomo tawa sewi li tawa ante e ijo suli. tawa ni li sewi e ijo wan li anpa e ijo ante lon pini linja.

tomo tawa sewi li tawa e ijo mute. tenpo mute la, ona li tawa e jan. taso, tomo tawa sewi pi tawa ijo li tawa ala e jan. tomo tawa sewi pi tawa ijo li tawa e moku, e pan, e ilo, e tomo tawa ante, e ijo ante mute.
kulupu:tomo tawa